อยากทราบว่าจะท้องรึป่าวคะ พอดีว่าประจำเดือนไม่มาในเดือนพฤษภาคือไม่มาเลยแล้วก็มาอีกวันที่ 3 มิถุนาค่ะแล้วเดือนนี้ก็ยังไม่มาค่ะ เลยอยากรู้ว่าจะท้องไหม แล้วก็พึ่งทีเพศสัมพันธ์ไปล่าสุดคือ 29 มิถุนาค่ะ แต่เวลามีเพศสัมพันธ์ก็จะใส่ถุงยางตลอดค่ะแล้วแฟนก็เช็คตลอดไม่เคยรั่วค่ะ
สวัสดีค่ะ ถุงยางอนามัยนั้น ไม่สามารถป้องกันการตั้งครรภ์ได้ 100% ดังนั้น หากประจำเดือนยังไม่มา ก็ควรตรวจหาการตั้งครรภ์ดูก่อนค่ะ หากตรวจไม่พบ ก็ให้รอประจำเดือนต่อไปก่อน เพราะอาจมีระยะห่างระหว่างรอบประจำเดือนที่นาน 35-45 วันก็ได้ค่ะ แต่หากผ่านไป 2 สัปดาห์ นับจากที่ได้มีเพศสัมพันธ์ครั้งสุดท้ายไป (วันที่ 29 มิ.ย.) คือถึงวันที่ 13 ก.ค. แล้วประจำเดือนยังไม่มา ก็ควรตรวจหาการตั้งครรภ์ดูอีกครั้งค่ะ หากยังคงไม่มา ก็อาจเกิดจากปัจจัยต่างๆ ได้ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น